
И Н С Т Р У К Ц И Я

за осигуряване спазването на общи противопожарни правила
и изисквания в складове

1. Складовете да са добре почистени и подредени.  Входовете и изходите да са свободни.

2. Отпадналия амбалаж и други отпадни материали редовно да се изваждат извън склада.

3. В склада да не се съхраняват по-големи по вид и по количество материали от проектната му възможност. 

4. В помещението на склада и в района около него, на подходящи места и по подходящ начин  /съгласувано с противопожарните органи/, да се поставят означения за всички забрани и задължения по осигуряване и спазване на пожарната безопасност, със съответните знаци, надписи и сигнали.

5. Складът да бъде съоръжен с необходимите и изправни противопожарни уреди, средства и съоръжения по вид и количества съответстващо на техническите противопожарни норми, съгласувано с отговорното длъжностно лице по ПБ. 

6. За съблюдаване и поддържане изправността на противопожарните уреди, съоръжения и средства за пожарогасене отговаря длъжностното лице по ПБ на обекта.

7. Пушенето на цигари, паленето и ползването на открит огън в складовете е забранено.

8. Отоплението и вентилацията /ако са необходими/  на склада или складовите помещения, да бъдат съобразени и да отговарят противопожарните строително-технически норми.  Инсталациите да се поддържат винаги в изправно състояние и да работят  /заработват/  безотказно и ефективно при нужда.

9. Да се упражнява постоянен контрол от правоспособно техническо лице за състоянието и изправността на електрическата инсталация така, че тя да съответства постоянно за категорията на склада по пожарна опасност.

10. Предпазителите в електрическите табла да се подменят само със стандартни, съответстващи на предвидената проектна мощност.

11. Огневи работи вътре в склада и в близост до него да се извършват само след издаване на акт за огневи работи и почистване от горими материали.

12. След приключване на работното време, да се изключва електрическия ток захранващ склада  /може да свети само дежурното осветление, ако има нужда от такова/.

13. Да се създаде организация за действие в случай на необходимост от пожарогасене, като се установи:

· ред за използване на техническите средства за пожарогасене;

· изключване на електрическото захранване;

· посрещане на противопожарното отделение и информирането му за намиращите се в склада материали и потенциалните опасности /ако има такива/ за експлозия, отровни газове и др.

14. Персоналът, обслужващ склада да е преминал инструктаж по пожарна безопасност и да знае да действа с всички налични в склада противопожарни уреди.

15. При възникване на пожар или запалване,  незабавно да се съобщава на обектната противопожарна охрана  /телефон 112 или 160/  и да се започне пожарогасене с наличните средства за пожарогасене. 

16. Да не се допуска затрупване /затваряне/ на пътя към водоизточниците за гасене, на входовете и изходите за евакуация на хора, техника и материали.
17. Проходите в закритите складове, навеси, както и пространствата между фигурите на откритите площадки да се поддържат свободни.
18. Да не се оставят и съхраняват в складовете материали, които не са предвидени за съхранение в тях.
19. Преди разтоварване на насипни горими материали и изделия мястото, което е определено за складиране, се почиства от други горими материали.
20. Площадките за складиране на дървен материал, въглища, бутилки с ГГ и съдове с ЛЗТ и ГТ се почистват от отпадъчни горими материали и тревна растителност или се покриват със слой от пясък или пръст.
21. Разсипаните или разлетите ЛЗТ, ГТ, ГГ и горими материали и изделия от повредени опаковки незабавно се събират и почистват.
22. При съхраняването на ЛЗТ, ГТ и ГГ и на горими материали и изделия, както и на негорими материали и изделия в горима опаковка се спазват изискванията и на съответните технологични инструкции.
23. Съхраняването на материалите в складовете от подклас на функционална пожарна опасност Ф5.2 да се извършва при спазване изискванията на глава петнадесета от Наредба № Із-1971 от 2009г. за строително-технически правила и норми за осигуряване на безопасност при пожар и на указанията в инструкциите на производителя.
24. В складовите помещения без стелажи материалите да се складират на фигури, местата на които се обозначават с ограничителни линии.

25. Подреждане на материалите в склада да става в съответствие с противопожарните изисквания.
26. Веществата и материалите се класифицират и съхраняват въз основа на техните физико-химични свойства и пожарната им характеристика.
27. Правила за съвместното съхраняване на пожаро- и взривоопасни ве​щества:
	Г

Р

У

П

А
	ВЕЩЕСТВА
	Вещество от даде​на група не се до​пуска да се съхранява съвместно с вещества от групите
	Вид на помеще​нието за съхраняване




	І
	Вещества склонни към образуване на взривни смеси:

калиев, натриев, калциев и бариев нитрати, калиев перхлорат,  бертолетова сол и др.
	ІІа, ІІб, ІІв, ІІІ, ІVа, ІVб, V и VI
	Изолирани поме​щения на огнеустойчиви складове

	ІІ
	Сгъстени н втечнени газове:

а) горими н взривоопасни газове;

ацетилен, водород, блаугаз, метан, амоняк, сероводород, метилхлорид, етиленов окис, бутилен, бутан, пропан н др.
	І, ІІв, ІІІ, ІVа, ІVб, V и VI


	Специални огнеустойчиви складове или на открито под навеси. До​пуска се съв​местно съхраня​ване с инертни и негорими газове



	
	б) инертни н негорими га​зове:

аргон, хелий, неон, азот, въглероден двуокис, серен двуокис и др.
	III, ІVа, ІVб, V и VI


	Изолирани отде​ления от общи складови помеще​ния

	
	в) газове, които поддържат горенето:

кислород н въздух н сгъстено и течно състояние
	І, ІІ,а, ІІІ, ІVа, ІVб, V и VI
	Също

	ІІІ
	Самозапалващи се и самовъзнламеняващи се от вода н въздух вещества:

а) калий, натрий, калций, калциев карбид, калциев фос​фат, натриев фосфат, цинков прах, натриев прекис, бариев прекис, алуминиев прах и пуд​ра, никелов катализатор от типа Риний н др. бял и жълт фосфор.
	І, ІІа, ІІб, ІІв, ІVа, ІVб, V и VI


	Изолирани отде​ления в общи огнеустойчиви складове.

Фосфор се съхра​нява отделно под вода



	
	б) триетилалуминйй, диетилалуминиев хлорид, триизобутилалуминии и др. 
	I, ІІа, ІІб, ІІв, ІІІа, ІVа, ІVб, V и VI
	Специални огнеустойчиви складове

	ІV
	Лесновъзпламеняващи се горими вещества:

а) течности - бензин, бен​зол, сероводород, ацетон, тер​пентин, толуол, ксилол, амнлацетат, лек суров нефт, лигроин,   керосин,   алкохоли (спиртове), диетилов етер, ор​ганични масла и др.
	I, ІІа, ІІб, ІІв, ІІІ, ІVб, V н VI
	Специални огнеустойчиви складове, негорими на​веси, резервоари, цистерни, металически варел

	
	б) твърди вещества - целулоид, червен фосфор, нафта​лин н др.
	І, ІІа, ІІб, ІІв, ІІІ, ІVа, V и VI
	Изолирани огнеустойчиви сгради

	V
	Вещества,   които могат да причинят запалване:  бром, азотна н сярна киселина, хро​мов анхидрйт, калиев перманганат.
	І, ІІа, ІІв, III, ІVа, V и VI


	Изолирано от веществата от другите групи



	VІ
	Лесногорими вещества:

памук, сено, вата, юта, коноп, сяра, торф, дървени въглища, растителни   и   животински сажди
	I, ІІа, ІІб, ІІв, III, ІVа, ІVб, V


	Също


ЗАБЕЛЕЖКА: При нужда да се съхраняват пожаро- и взривоопасни ве​щества, невключени в таблицата, въпросът за тяхното съвместно съх​раняване се решава след изясняване степента на пожарната и взривната им опасност.

28. Да не се допуска в складовете извършване на несвойствена работа.
29. Не се разрешава:

· паркиране и ремонт на товарно-разтоварни и транспортни средства в открити и закрити складове за съхранение на ЛЗТ, ГТ, ГГ и горими материали и изделия;

· съхраняване и складиране на ЛЗТ, ГТ, ГГ и на горими материали и изделия без обозначение с предупредителен знак за опасност съгласно Наредба № РД-07/8 от 2008г. за минималните изисквания за знаци и сигнали за безопасност и/или здраве при работа;

· използване на открит огън и на необезопасени за работа в съответната среда уреди и съоръжения на местата, където се извършват товарно-разтоварни работи с ЛЗТ, ГТ, ГГ, горими материали и изделия и негорими материали и изделия в горима опаковка;

· използване на необезопасени транспортни средства и без необходимата защита за съответната работна среда, където се извършват товарно-разтоварни работи с ЛЗТ, ГТ, ГГ, горими материали и изделия и негорими материали и изделия в горима опаковка;

· оставяне без наблюдение на транспортни и други средства по време на товарно-разтоварните работи с ЛЗТ, ГТ, ГГ, горими материали и изделия и негорими материали и изделия в горима опаковка;

· извършване на товарно-разтоварни работи с ЛЗТ, ГТ и ГГ без осигурено заземяване на транспортните средства;

· наливане, съхраняване и транспортиране на ГГ, ЛЗТ и ГТ в резервоари и други съдове, в автомобилни и железопътни цистерни, наливно-изливни естакади, тръбопроводи, железопътни линии в района на естакади, сгради и съоръжения в района на складове за газове, ЛЗТ и ГТ без осигурена защита от мълнии, статично електричество, блуждаещи токове и други опасности.

30. Задължения на охраната (пазачите) на складове извън работно време:

· да проверяват дали е изключено електрическото захранване след приключване на работа;

· да следят за изправността на сградата и оградите и заключването на вратите.  При повреда да вземат мерки за възстановяването им;

· да следят за спазване на противопожарния режим, както и състоянието на водоизточниците и за свободния достъп до тях;

· да не допускат външни лица в склада и района в близост до него;

· при възникване на пожар да оповестяват незабавно ръководителя на обекта и районната служба по пожарна безопасност.

